Foto: Fotolia 2018 yildan boshlab Ostonadagi har bir yangi tug‘ilgan chaqaloq o‘z daraxtiga ega bo‘ladi, deya xabar bermoqda Krisha.kz. 2018 yilning yanvarida Ostona shahrida «Har bir yangi tug‘ilgan chaqaloqqa - daraxtdan» aksiyasi boshlanadi. Shu maqsadda poytaxtning yashil hududidan to‘rt va besh yillik kichik ko‘chatlarga ega joy ajratilgan. Ularni shaharning yangi fuqarolari parvarishlaydi. Har bir bolaga uning o‘simligi qayerda joylashgani ko‘rsatilgan maxsus otkritka beriladi. Ekologik aksiyaning muvofiqlashtiruvchisi - Ostona shahri tabiat resurslarini boshqarish va undan foydalanishni tartibga solish boshqarmasi. U shahardagi tug‘ruqxonalar bilan hamkorlik qiladi. Shu tariqa, rasmiylar nafaqat daraxtlar sonini ko‘paytirish, balki ostonaliklarni ekologik madaniyat va sog‘lom turmush tarziga jalb qilishni ham xohlashmoqda.